David! Þetta er ekki fyndið.
Ég þarf að mæta á fyrsta bæjarráðs– fundinn eftir klukkutíma.
Hvar er ferilmappan mín?
Af hverju heldurðu að ég viti um ferilmöppuna þína?
Þú varst að glimmerskreyta hana í gærkvöldi. –Hvað meinarðu?
Ég hef ekki glimmerskreytt neitt síðan ég var 22 ára.
Æ, góði besti. Þú varst klæddur eins og trúður
og límdir pínulitla demanta...
Kannski var þetta bara martröð.
Ó, Guð.
Komdu sæll. –Sæl, ég heiti Jake.
Já, auðvitað heitirðu það. David?
Þetta er móðir mín.
Mér þykir þetta afar leitt.
Ég vissi ekki að það væri einhver heima.
Það átti enginn að vera heima. Enginn.
Þú áttir að vera að fá þér hádegisverð.
Af hverju fékkstu þér ekki hádegisverð?
Hættu að láta eins og úrillur pelíkani, David.
Ég kom heim til að fá mér hádegisverð
eftir að ég uppgötvaði að ég hafði gleymt...
Ferilmöppunni þinni.
Við skulum leita að henni.
David? –Guð minn góður.
Ég er að leita að ferilmöppunni hennar mömmu þinnar.
Sæll, ég heiti Johnny Rose. Þú ert... –Jake.
Vertu velkominn, Jake. Ég sé að David hefur boðið þér
að gera þig heimankominn hérna. –Pabbi!
Nei, ég sagði nú bara svona.
Haldið endilega áfram
að gera það sem þið voruð að gera eða ekki gera.
Ég sé að það er allt að gerast hérna.
Alexis, þetta er Jake.
Við virðumst hafa truflað strákana við eitthvað.
Við einhvers konar síðdegisskemmtun.
Segir maður ennþá svoleiðis? –Nei.
Nei, þú skalt aldrei segja það aftur. –Ekki láta svona.
Ég hélt að við hefðum sammælst um að gera ekkert svona
nema þegar enginn væri heima. –Það var heldur enginn heima.
Hérna er hún þá.
Gaman að kynnast þér, Jacob.
Ef þú sinnir syni okkar jafn vel og þú virðist sinna kroppnum á þér
ætti David að vera í mjög góðum höndum.
Samt ekki í höndunum á þér en svona almennt í góðum höndum.
Bless.
Ég vona að þetta hafi verið þess virði.
Mér finnst að þú ættir að fara aðeins út meðan á þessu stendur.
Farðu út og leyfðu honum að klæða sig.
Þú ert eins og rándýr með bráð.
Fínt, síðustu fjórar tölurnar eru sem sagt 6–3–1–4. Frábært.
Hver er öryggiskóðinn á bakhliðinni?
Hver situr við skrifborðið mitt, Bob?
Næsta stóra tækifærið þitt. –Hvaða tækifæri?
Cal er stórtækur viðskiptamaður
og þar sem þið tveir deilið nú skrifstofu
bjóst ég við að þú myndir hafa hag af því.
Deilum við skrifstofu? Leigðirðu út skrifstofuna mína?
Þú borgar enga leigu en viðskipti Cals standa í miklum blóma.
Því er svo við að bæta að skráningin er alveg gjaldfrjáls.
Það þarf bara að borga lítilræði mánaðarlega.
Hvers konar viðskipti eru þetta? –Vírusvarnir.
Þessi náungi er ótrúlegur.
Þú færð CD–ROM diskinn sendan í pósti innan hálfs mánaðar.
Þú veist að hugbúnaðurinn virkar ef þú sérð engar breytingar.
Get ég gert eitthvað fleira fyrir þig í dag, frú...
Þetta hljómar eins og svindl, Bob. –Síður en svo,
Tölvan mín var undirlögð af óværu en Cal lagaði hana í gegnum símann.
Hann þurfti ekki einu sinni að skoða tölvuna.
Hann er svona fær.
Ég ætla að hitta viðskiptavin hérna eftir klukkustund
og ég get ekki sinnt viðskiptum ef einhver er gjammandi
í símann við hliðina á mér.
Þú kemur mér í svolítinn bobba núna, Johnny.
Vitanlega vil ég hafa ykkur báða hérna.
Það er samt pappakassi þarna hinum megin
ef þig skyldi allt í einu langa að taka saman dótið þitt.
Hæ. –Hæ.
Hvað ertu að gera hérna? –Ég leit bara við til að heilsa.
Hann kom til að heilsa upp á mig.
Hvað hefurðu verið hérna lengi?
Ertu að skrifa sannsögulega glæpasögu?
Ég er bara forvitinn um það sem þið eruð að tala um.
Við erum bara að spjalla um ýmislegt.
Er það í lagi þín vegna?
Já, auðvitað.
Það er best að ég drífi mig. Ég þarf að gera svo margt.
Bless.
Við verðum í sambandi, er það ekki? –Jú, segjum það.
Hvað í helvítinu er í gangi? –Ég ætlaði að spyrja þess sama.
Hvað átti þetta að þýða? –Og hvað átti þetta að þýða?
Við erum saman. –Gott og vel.
Við erum saman núna. Hann var að koma beint úr herberginu mínu.
Hann skutlaði mér í vinnuna í morgun. –Hvað meinarðu?
Hann skutlaði mér hingað. –Já, ég skil.
Hann minntist ekkert á það við mig. –Ég veit heldur ekki
hvort ég vilji taka við þeim útötuðum af þér.
Í fyrsta lagi, hver segir að hann hafi verið útataður?
Í öðru lagi gætum við allt eins hafa tekið
við honum útötuðum af einhverjum öðrum.
Hvað vitum við um það hvað hann hefur margt fólk í takinu núna?
Það eina sem ég veit er að einhver er útataður en það er ekki ég.
Komið þið sæl, öllsömul. Klukkan hvað byrjum við?
Ætli við byrjum ekki bara eftir nokkrar mínútur.
Mér sýnist allir vera mættir.
Ætlið þið sem sagt að vera í þessu?
Ég fer kannski úr jakkanum.
Ef við lítum út fyrir að hafa gefist upp á sjálfum okkur,
hvernig getum við þá fullvissað kjósendur okkar
um að við höfum ekki líka gefist upp á þeim?
Lítum við sem sagt út eins og við hofum gefist upp?
Við skulum hafa það hugfast að þetta er alvörufólk
sem glímir við alvöruvandamál, gott fólk.
Ég ætla ekki að láta sem ég skilji það almennilega
en ég get samt látið sem mér sé ekki alveg sama.
Setjist niður.
Ég sótti app til þess að viðskiptavinirnir
geti pantað sér tíma á Netinu.
Það hlífir mér við því að svara í símann.
Hvað ætlarðu þá að gera?
Takk fyrir að spyrja, Ted.
Hér kemur svarið.
Svarið byrjar á því að ég segi...
Hringdust þið á? –Vegna hvers?
Þið eruð eins klædd.
Ég hef aldrei heyrt þetta áður.
Hvernig hefurðu það? –Bara rosa fínt.
Við Tennessee ætlum að skreppa í smá ferðalag.
Til Tulum þá?
Við ætlum bara að setjast upp í bíl og aka með fram ströndinni.
Við látum það bara ráðast hvert við förum.
Það verður ekkert skipulagt
og við ætlum ekki að taka símana okkar með.
Það er sennilega það versta... –Hljómar ævintýralegt.
Mig langar bara til að komast aðeins í burtu.
Hvað er annars að frétta af ykkur?
Alexis fór heim og sá kviknakinn karlmann á baðherberginu. –Töff.
Nei, það var ekki töff. Hann var ekki þarna mín vegna.
Þess vegna var þetta rosa vandræðalegt fyrir alla viðstadda.
Þér er frjálst að vera í hlöðunni á meðan ég verð í burtu.
Ef þig vantar næði.
Ég ætlaði líka að biðja einhvern um að vökva blómin
og hafa eftirlit með íbúðinni.
Takk fyrir það, Mutt. Ég gæti einmitt haft gott af því.
Við leggjum af stað síðar í dag ef þú vilt koma við og sækja lykla.
Þetta er mjög höfðinglegt af þér.
Er þetta skrítið?
Foreldrar hafa kvartað yfir því að ná ekki tímanlega úr vinnu
til þess að sækja krakkana sína úr dagvistuninni.
Við viljum því lengja opnunartíma frístundaheimilisins um hálftíma.
Það er hugmynd sem við skulum gaumgæfa vel.
Þarna talaðirðu eins og alvörustjórnmálamaður.
Að öllu gamni slepptu er öryggi barnanna okkar
ekkert aðhlátursefni. Þar sem ég er sjálf móðir
sem eyddi bæði miklum tíma og peningum í börnin sín
er ég fyrir mitt leyti samþykk tillögunni
um lengdan opnunartíma frístundaheimilisins.
Sumir gætu haldið að hálftími til viðbótar
breytti engu til eða frá.
Þið ættuð samt að reyna að segja það við móðurina
sem er í handsnyrtingu og lenti í því að handsnyrtirinn hennar
naglalakkaði hana með röngum lit og þarf að byrja upp á nýtt
eða föðurnum sem hefur lokast inni í námunni.
Þessi viðbótarhálftími getur skipt sköpum
fyrir það hvort barnið er sótt á öruggan hátt
eða hvort það þarf að ráfa um strætin
þangað til rykugur maður kemst loksins út úr myrkrinu.
Við bíðum reyndar með börnunum.
Er það virkilega það sem við viljum hér í þessum bæ?
Heimilislaus smábörn sem toga í buxnafaldinn hjá manni?
Jæja, Moira, ég held að þú hafir komið þessu á framfæri.
Ég get fullvissað ykkur um að bæjarráðið
mun taka þetta mál til vandlegrar íhugunar.
Börnin ykkar verða örugg. Það er loforð.
Hvað átti þetta að þýða, Moira? Þú grófst undan valdi mínu.
Áhorfendur voru orðnir leiðir. Þú sást hvað það fóru margir.
Og það á frumsýningu. –Þetta er ekki leikhús.
Er það ekki?
Það gengur ekki að þú lofir upp í ermina á þér við þetta fólk.
Þetta er ekki "Sunrise Bay" þar sem allir búa í draumaveröld.
Ég skal nú bara láta þig vita það að Sunrise Bay
var samfélag við sjávarsíðuna sem bjó við aldalanga bölvun.
Mér þykir leitt að grípa fram í en þú sagðir að ég skyldi
fara á klósettið í hléinu og röðin er rosalega löng.
Láttu vaða, Bob.
Það örlar nú aðeins á móðureðli í þér, Ronnie.
Finnst þér þetta ekki mikilvægt málefni?
Þetta snýst ekki um mikilvægi heldur peninga.
Finndu þá peningana.
Hvernig væri að ég læddist inn í garðinn minn með peningatrjánum
og fyllti körfuna mína af peningum fyrir þig?
Í leiðinni gæti ég náð í nokkrar demantagulrætur og gullkartöflur.
Ég á ekki við kartöflur sem maður borðar
heldur kartöflur úr skíragulli.
Það hlýtur að vera hægt að finna einhverja lausn á þessu.
Lausn á vandamálinu sem þú bjóst til?
Alveg er ég viss um að þú finnur einhverja lausn.
Velkomin í þáttinn.
Fyrst langar mig til að þakka þér
fyrir að gefa þér tíma til að hitta mig í dag, Amy.
Ég heiti reyndar Amygrace. –Amygrace.
Ég biðst afsökunar. Það er skondið í ljósi þess
að þegar fjölskyldurnar okkar fóru saman í ferðalögin
varstu alltaf kölluð Amy litla. –Ég hef alltaf heitið Amygrace.
Kallaðu mig þá bara Johnnymichael.
Ég hef mikinn áhuga á fyrirtækinu þínu, Amy... grace.
Það hefur gefið mér mjög mikið.
Öskurfimi, var það ekki?
Ég frétti að það væri svona blanda af fimleikum og öskrum.
Þetta er öskurmeðferð, já. Hún er einstaklega safarík.
Ég er mikið fyrir appelsínusafa.
Bara svo þú vitir það, hr. Rose, þá er yfirleitt
alveg hræðilega mikill sykur í appelsínusafa.
Nú kemur að þessu mikilvæga.
Ég held að íbúar þessa bæjar gætu haft mikið gagn af því
ef þú opnaðir útibú hér.
Þetta er málið, hr. Rose.
Ég hef þrætt smábæi undanfarið í því skyni að opna ný útibú
en hef því miður komist að því
að í flestum þeirra virðist fólk hreinlega ekki
hafa sama áhuga á bættri heilsu og vellíðan
eða eins og ég vil kalla það
að komast í tengsl við ytri og innri fegurð sína
í með aðferðum öskurfiminnar.
Ég þekki fjölmarga hér í bænum sem eru í mjög góðum tengslum
við bæði ytri og innri fegurð sína.
Þeir hefðu afar gott af því að tengjast henni
með aðferðum öskurfiminnar.
Mér þykir vænt um að heyra hvað þú ert áhugasamur, hr. Rose.
Það er mjög öskurfimlegt.
Þessi bær er vissulega mjög öskurfimlegur, Amygrace.
Hvernig væri að við hittumst aftur eftir svona hálft ár
og sjáum þá til hvernig landið liggur?
Já, auðvitað. Við getum alveg gert það.
Hvað segirðu um að við hittumst eftir þrjá mánuði?
Við skulum hittast aftur eftir þrjá mánuði
og þá getum við jafnvel opnað nýjasta öskurfimisetrið fyrir jól.
Við köllum útibúin okkar reyndar ekki slíku nafni
en það var mjög gaman að hitta þig, hr. Rose.
Foreldrar mínir biðja kærlega að heilsa á meðan ég man.
Þeir voru alveg í öngum sínum yfir því sem kom fyrir ykkur.
Það er allt í lagi með okkur.
Reyndar höfum við það alveg stórfínt, takk.
Hafðu það sem best. –Sömuleiðis.
Þetta er fínasti stóll.
Takk fyrir það.
Ég er að lakka hann í síðasta sinn.
Ég held að ég sé jafnvel kominn í smá vímu. –Það var gaman.
Við vitum að þú ert með okkur báðum.
Vissuð þið það ekki sjálf? –Nei, við vissum það ekki.
Þegar þú kysstir okkur bæði á munninn
rann það upp fyrir okkur.
Ég vil ekki valda neinum... –Við viljum enga dramatík.
Hver kærir sig um dramatík? Ekki nokkur maður.
Það hefði samt verið gott að vita þetta. –Alveg sammála.
Ég gerði bara ráð fyrir að ykkur væri alveg sama.
Ég held reyndar að þetta snúist ekki um að okkur sé ekki sama.
Ég held að það sé ekki málið.
Þetta snýst bara um að vera hreinskilinn. –Já.
Ykkur er sem sagt sama?
Já, ég er svo sem alveg sátt við þetta. Núna.
Mér er ekki alveg sama enda snýst þetta heldur ekki um það.
Ég held að enginn sé neitt ósáttur.
Flott.
Halló aftur, fallega fólk.
Ég vildi gjarnan víkja sögunni aftur
að lengdum opnunartíma frístundaheimilisins.
Þótt ég hafi komið með framúrskarandi rök fyrir því
að verða við þessu ætla ég samt að koma með mótrök
til að sýna fram á mikilvægi þess að verða ekki við því.
Ein af hjartfólgnustu æskuminningum mínum
eru virkir dagar á milli klukkan 17.30 og 18.
Það var tíminn okkar.
Ég hefði barist með kjafti og klóm gegn hverjum þeim
sem hefði ætlað að hafa þessa stund af okkur.
Þið ætlið sem sagt ekki að lengja opnunartímann.
Kærum við okkur virkilega um að yfirvöld sjái um börnin okkar
hverja einustu vökustund þeirra?
Er svarið já eða nei? –Það er afdráttarlaust.
Afdráttarlaust hvað?
Það er algerlega afdráttarlaust.
Algerlega afdráttarlaust
að við munum skoða þetta frá öllum sjónarhornum.
Við skulum hugsa málið.
Alexis?
Hvað er að frétta?
Þarna ertu þá.
Við komum bara til að sækja lyklana að hlöðunni.
Þessari hlöðu? –Já.
Mutt bað mig um að koma við og fylgjast með hlöðunni
á meðan þið væruð í burtu.
Þetta er það fyrsta sem ég heyri um þetta mál.
Það er svo sem allt í lagi.
Ef ég hefði vitað að þið ætluðuð að vera heima hjá okkur
hefði ég nú skipt á rúminu. –Við erum ekki saman.
Þú hefðir ekki getað verið fljótari að segja þetta.
Hæ, elskan. Ég er dálítið hissa.
Ætlar Alexis að gista heima hjá okkur? –Ekki gista.
Það kom mér bara á óvart vegna þess að ég vissi ekki
af neinu slíku fyrirkomulagi.
Ég veit nú ekki hvort hægt sé að tala um fyrirkomulag.
Þetta var bara eitthvað sem gerðist.
Það varst þú sem sagðist ekki vilja skipuleggja neitt.
Ég vil skipuleggja hlutina.
Jæja, Tennessee.
Mutt sagði að þið ætluðuð að aka með fram ströndinni. –Já.
Við ætlum að hitta nokkra vini okkar.
Við ætlum líka að fara að tína köngla.
Tína köngla? –Við ætlum að tína köngla.
Ég keypti gamlan áttavita á flóamarkaði.
Við ætlum bara að keyra þangað til við sjáum greniskóginn.
Það verður örugglega rosalega gaman og áhugavert.
Mutt, þú sagðir mér ekki frá... –Könglunum.
Við vitum í grófum dráttum hvert við ætlum að fara.
Ég er samt næstum viss um að þessi áttaviti sé ónýtur.
Ég held samt að það sé best að láta bara allt ráðast. –Einmitt.
Það sakar samt ekki að taka með sér kort.
Maður tínir bara könglana og þeir sjá um að taka fræin.
Þetta virðist ætla að verða mjög andlega hreinsandi ferð, krakkar.
Það má alltaf vona það.
Hérna eru lyklarnir.
Hugsaðu vel um staðinn og ekki halda partí.
Tíu fingur upp til Guðs.
Við þurfum að fara að koma okkur af stað.
Við ætluðum að fara í heitu laugarnar fyrir sólsetur.
Já, þið þurfið endilega að dýfa ykkur aðeins ofan í hver
áður en þið hefjið könglasöfnunina.
Þið hljótið að þrá það afar heitt.
Góða ferð.
Þetta var furðulegt.
Ég ætla ekki að vökva þessi blóm.
Halló?
Hæ, Moira. –Hæ.
Hæ, Moira.
Þú skalt ekki fá þér ólífur á kaffihúsinu. Þær eru skemmdar.
Ég hitti Johnny á kaffihúsinu.
Hann hafði borðað mjög mikið af ólífum.
Ég ákvað því að skutla honum heim
áður en hann fengi sér fleiri ólífur.
Sæl, elskan.
Hvað hefurðu gert, John?
Það er sama lykt af þér og móður minni.
Bob rak mig út af verkstæðinu til þess að Cal gæti féflett fólk.
Ég held að þú ráðir við þetta héðan í frá.
Góða nótt, Johnny.
Takk.
Ég held að þú hefðir gott af því að fara í kalda sturtu, John.
Ég hefði gott af einhverju.
Ykkur krökkunum gengur allt í haginn, Moira.
Alexis er í vinnu, David borgar heim
og þú ert í bæjarráði þar sem þú gerir
eitthvað merkilegt á hverjum degi.
Ekki á hverjum degi.
Ég er ekki viss um að ég hugsi
jafn vel um þessa fjölskyldu og ég ætti að gera.
John, þú ert maðurinn sem heldur þessari fjölskyldu gangandi.
Þú vinnur mikilvægasta starfið af okkur öllum.
Þú ert góður maður, John Rose.
Góðir menn eru alltaf sigurvegarar.
Kannski ekki samt akkúrat núna.
Það er ólífublettur á hálsbindinu þínu.
Hvað sagðirðu?
Þótt enginn komi auga á allt sem þú ert fær um að gera einmitt núna
þýðir ekki að þú sért ekki einn hæfileikaríkasti
meðlimur þessarar fjölskyldu.
Takk fyrir það, Moira.
Er hann búinn að æla? –Æ, farðu í háttinn.
Klukkan er sex.
Góða nótt.
Á skalanum frá einum og upp í timburmenn að hætti Sao Paolo,
hvernig líður þér núna?
Ég hefði ekki farið fram úr.
Sýnið föður ykkar og ástandi hans svolitla virðingu, börn.
Mér líður bara vel, Moira.
Þú lítur ekki út eins og þér líði vel.
Ég hef það fínt.
Eruð þið tilbúin að panta? –Já.
Ristað brauð. Þurrt, ristað brauð og meira kaffi, takk.
Ég veit að það er ennþá frekar snemmt
en mig langar eiginlega í fisk og mikið af honum.
Ég ætla að fá fulla skál af moðvolgri hollenskri sósu.
Þetta er alveg svakalega fyndið. Hrikalega fyndið.
Ekki hlusta á þau, John. Ekki hlusta á þau.
Horfðu bara á vegginn.
Ég ætla bara að fá ávaxtasalat.
Eitthvað fleira?
Mig dauðlangar að panta eitthvað fleira
en ég á í smá erfiðleikum með að sjá á matseðilinn.
Gætirðu kannski gert aðeins bjartara hérna inni?
Hættið þessu, krakkar.
Ég kem strax aftur með ristað brauð, ávexti, fisk og sósu.
Takk fyrir. –Æðislegt.
Hafið þið enga samúð? Hættið að ofsækja föður ykkar.
Við vitum öll að honum líður illa.
Mér líður alls ekki illa, Moira.
Reyndar líður mér bara ljómandi vel.
Mér finnst að við ættum að fagna því hvað þú ert hress.
Skál. –Skál!
Á ég að segja ykkur nokkuð? Ég ætla að sitja annars staðar.
Íslenskur texti: Berglind Anna Sigurðardóttir